Official Journal L 187 , 07/07/1992 P. 0041 - 0044

Finnish special edition: Chapter 3 Volume 43 P. 0060

Swedish special edition: Chapter 3 Volume 43 P. 0060



Id-Direttiva Tal-kunsill 92/48/KEE tas– 16 ta’ Ġunju 1992 li tistabbilixxi r-regoli minimi ta’ l- iġjene applikabbli għall- prodotti tas-sajd maqbuda abbord ċerti bastimenti skond l-Artikolu 3(1)(a) (i) ta’ Direttiva 91/493/KEE IL-KUNSILL TAL- KOMUNITAJIET EWROPEJ, Wara li kkunsidra t-Trattat li jistabbilixxi l-Komunità Ekonomika Ewropea, Wara li kunsidra d-Direttiva tal- Kunsill 91/493/KEE tat– 22 ta’ Lulju 1991 li tistabbilixxi l- kundizzjonijiet tas-saħħa għall- produzzjoni u l-ippjazzar fuq is- suq ta’ prodotti tas- sajd [1], u b’ mod partikolari l-Artikolu 3(1) (a) (i) tagħha, Wara li kkunsidra l-proposta mill-Kummissjoni, Billi bi qbil ma’ l-Artikolu 3(1)(a) (i) tad- Direttiva 91/493/KEE huwa essenzjali li regoli ta’ l- iġjene jkunu stabbiliti għall-prodotti tas-sajd maqbuda u fejn xieraq immaneġġati għal bleeding, qtugħ ta’ l-irjus, tneħħija ta’ stonku, u t- tneħħija ta’ ġwienaħ, mkessħa jew iffriżati, abbord ċerti bastimenti; Billi kundizzjonijiet ġenerali ta’ iġjene applikabbli għal bastimenti tas-sajd għandhom ikunu stipulati; Billi huwa importanti li jkunu stabbiliti kundizzjonijiet addizzjonali ta’ iġjene applikabbli għal bastimenti tas-sajd abbord ta’ liema qabdiet huma miżmuma għal aktar minn erba u għoxrin siegħa; Billi dispożizzjonijiet iridu jsiru għall-possibiltà li jkunu mittieħda in-kunsiderazzjoni ċerti karatteristiċi speċifiċi ta’ ċerti bastimenti tas- sajd; Billi huwa xieraq li jkun osservat li l-ispezzjonijiet u l-kontrolli mwettqa li jkunu konformi mad- Direttiva 91/493/KEE japplikaw l-istess għall-bastimenti li għalihom hemm riferenza f’din id- Direttiva, ADOTTA DIN ID- DIRETTIVA: L-Artikolu 1 1. Il-kundizzjonijiet ġenerali ta’ iġjene stipulati fl-Anness I għandhom japplikaw għal prodotti tas- sajd immaneġġati abbord bastimenti tas- sajd. 2. Il-kundizzjonijiet ta’ iġjene addizzjonali stipulati fl- l-Anness II għandhom japplikaw għal bastimenti tas- sajd iddiżinjati u ekwipaġġati biex jippriservaw prodotti tas- sajd abbord skond kundizzjonijiet sodisfaċenti għal aktar minn erba u għoxrin siegħa, barra dawk ekwipaġġati biex iżommu ħut, ħut tal- qoxra u molluski ħajjin mingħajr meżżi oħra ta’ konservazzjoni abbord. 3. Jekk neċessarju, u bi qbil mal- proċedura stipulata fl- l-Artikolu 2, derogi minn jew kundizzjonijiet addizzjonali għad-dispożizzjonijiet tal- l-Anness I jistgħu ikunu stipulati sabiex tittieħed kunsiderazzjoni ta’ karatteristiċi speċjali, jekk ikun hemm, ta’ ċerti bastimenti tas-sajd. L-Artikolu 2 L- l-Annessi għal din id- Direttiva jistgħu ikunu emendati bi qbil mal- proċedura stipulata fl- l-Artikolu 15 tad- Direttiva 91/493/KEE. L-Artikolu 3 Stati Membri jistgħu, dejjem jekk il- prodotti li ġejjin mill- bastimenti tas-sajd espressament jaqblu ma’ l- istandards ta’ l-iġjene imfassla minn Direttiva 91/493/KEE, jippermetti perjodu ieħor lill- bastimenti tas-sajd, li jiskadi fil– 31 ta’ Diċembru 1995, li matulu jaderixxu ma’ l-imsemmija rekwiżiti stipulati fil- punti 8 (b) u (e) ta’ l-Anness II. Tali derogi jistgħu biss ikunu ottenuti minn bastimenti tas-sajd li, waqt li kienu qed iwettqu attivitajiet tas- sajd fit-30 ta’ Ġunju 1992, jkunu ssottomettew lill-awtoritajiet nazzjonali kompetenti, qabel il– 31 ta’ Diċembru 1992, applikazzjonij ġustifikata għal dak il-għan. Din l-applikazzjoni trid tistabilixxi d-dettalji tal-perjodi li matulhom il-bastimenti tas-sajd jistgħu jaderixxu ma’ l-imsemmija rekwiżiti. Fil- każ li għajnuna finanzjarja hi miġjuba mill-Komunità, dawk il-proġetti li jaderixxu ma’ l- imsemmija rekwiżiti biss ta’ din id- Direttiva jistgħu jkunu aċċettati. L-Artikolu 4 L-Istati Membri għandhom idaħħlu fis-seħħ il-liġijiet, regolamenti u dispożizzjonijiet amministrattivi neċessarji biex jaderixxu ma’ din id-Direttiva qabel l-1 ta’ Jannar 1993. Huma għandhom jinfurmaw lill- Kummissjoni b’dan. Meta l-Istati Membri jadottaw dawn il- miżuri, huma għandhom ikollhom riferenza għal din id- Direttiva jew għandhom ikunu akkumpanjati minn tali riferenza fl-okkażżjoni tal-pubblikazzjoni uffiċjali tagħhom. Il-metodi għall- għemil ta’ tali riferenza għandhom ikunu stipulati mill-Istati Membri. L-Artikolu 5 Din id- Direttiva hi ndirizzata lill- Istati Membri. Magħmulha fil- Lussemburgu, fis-16 ta’ Ġunju 1992. Għall-Kunsill Il-President Arlindo Marques Cunha [1] ĠU L 268, ta’ l-24.9.1991, p. 15. -------------------------------------------------- L-ANNESS I Kundizzjonijiet ġenerali ta’ iġjene applikabbli għall- prodotti tas-sajd abbord ta’ bastimenti tas- sajd 1. Is-sezzjonijiet tal- bastimenti jew kuntenituri riservati għall-imagażżinar ta’ prodotti tas-sajd ma jridux jikollhom oġġetti jew prodotti li għandhom iċ-ċans jittrasmettu propertajiet perikolużi jew karatteristiċi anormali lill-oġġetti ta’ l-ikel. Dawn is- sezzjonijiet jew kontenituri jridu jkunu ddiżinjati b’tali mod li jkunu jistgħu ikunu mnaddfa faċilment u biex ikun żgurat li ilma mħolli ma jibqgħax mal-prodotti tas-sajd. 2. Meta wżati, s-sezzjonijiet ta’ bastimenti jew kontenituri riservati għall-immagażżinar ta’ prodotti tas-sajd iridu jkunu kompletament nodfa u, b’mod partikolari, ma jridux ikunu kapaċi li jkunu kkontaminati mill-pitrolju użat għall- propulsjoni tal- bastimenti jew mill-ilma sentina. 3. Minn meta jkunu meħuda abbord, il- prodotti tas-sajd jridu jkunu protetti minn kontaminazzjoni ferma u mill-effetti tax-xemx u ta’ kwalunkwe sors ta’ sħana. Meta jkunu maħsula, l-ilma użat irid ikun jew ilma frisk li jikkonforma mal-parametri stipulati fl-Annessi D u E tad- Direttiva 80/778/KEE [1] jew ilma baħar nadif, sabiex ma tkunx imtellfa l- kwalità tagħhom jew is-sustanza fis-sħiħ kollu tagħha. 4. Il-prodotti tas-sajd għandhom ikunu mmaneġġati u storjati b’ tali mod sabiex ikun evitat t-tbenġil. L- użu ta’ strumenti bil-ponta għandu jkun tollerat għaċ-ċaqlieq ta’ ħut kbir jew ta’ ħut li jista’ jweġġa’ l min jimmaniġġa, dejjem jekk il- ġilda ta’ dawn il- prodotti ma tkunx mittiefsa. 5. Prodotti tas-sajd barra dawk miżmuma ħajjin jridu jgħaddu minn trattament kiesaħ mill-aktar fis possibli wara li jkunu mgħobbija. Iżda, fil- każ ta’ bastimenti tas-sajd fejn it-tkessiħ mhux possibli minn lat prattiku, l- prodotti tas-sajd mhux suppost ikunu miżmuma abbord għal aktar minn tmien siegħat. 6. Silġ użat għat- tkessiħ ta’ prodotti jrid ikun magħmul mill-ilma tax- xorb jew ilma baħar nadif. Qabel l-użu, jrid ikun maħżun f’ kundizzjonijiet li jipprevjenu l- kontaminazzjoni tiegħu. 7. Wara li l-prodotti tas-sajd ikunu mniżżla, l- kontenituri, ekwipaġġament u s-sezzjonijiet tal- bastimenti li huma direttament in kuntatt mal- prodotti tas-sajd iridu jkunu mnaddfa bl- ilma tax- xorb jew ilma baħar nadif. 8. Meta l-ħut ikollu rasu u jew/ikollu l- istonku mneħħi abbord, tali operazzjonijiet iridu jiġu mwettqa iġjenikament u l- prodotti jridu jkunu maħsula immedjatament u sew bl- ilma tax- xorb jew ilma baħar nadif. L-interjuri u l- partijiet li jistgħu ikunu ta’ theddid għas- saħħa pubblika jridu jkunu mneħħija u mwarrba mill-prodotti intiżi għall- konsum uman. Kliewi u ankijiet intiżi għall-konsum uman iridu jkunu imkessħa jew iffriżati. 9. Ekwipaġġament użat għat- tneħħija ta’ l- istonku, t-tneħħijqa tar-ras, it-tneħħija tal-ġewnaħ, u kontenituri u ekwipaġġament in kuntatt mal-prodotti tas-sajd irid ikun magħmul minn jew miksi b’ materjal li huwa reżistenti għall-ilma, reżistenti għat-tmermir, lixx u faċli biex ikun imnaddaf u diżinfettat. Meta wżati jridu jkunu kompletament nodfa. 10. Persuni magħżulin biex jimmaniġġaw il- prodotti tas-sajd ser ikunu rikjesti biex imantnu standard għoli ta’ indafa għalihom u għall- ħwejjeġ tagħhom. [1] ĠU L 229, tat-30.8.1980 p. 11. Direttiva kif l- aħħar emendata mid- Direttiva 91/377 KEE (ĠU L 377, tal-31.12.1991, p. 48). -------------------------------------------------- L-ANNESS II Kundizzjonijiet addizzjonali ta’ iġjene applikabbli għall-bastimenti tas-sajd li għalihom hemm riferenza fl- l-Artikolu 1(2) 1. Bastimenti tas-sajd jridu jkunu ekwipaġġati bi spazji, tankijiet jew kontenituri għall-immagażżinar ta’ prodotti tas-sajd imkessaħ jew iffiriżat fit- temperatura stabbilita minn din id-Direttiva. 91/493/KEE. Dawn l- ispazji għandhom ikunu separati mill- ispazju tal-makkinarju u l-kwartieri riservati għall-ekwipaġġ b’partizzjonijiet li huma suffiċjentement reżistenti għall-ilma biex jipprevjenu kwalunkwe kontaminazzjoni tal- prodotti tas- sajd immagażżinati. 2. In-naħa ta’ ġewwa tas- superfiċi ta’ l- ispazji, tankijiet jew kontenituri għandhom ikunu reżistenti għall-ilma u faċli biex jiġi maħsul u d- diżinfettat. Huwa għandu jikkonsisti minn materjal lixx, jeww jekk le, żebgħa lixxa mantnuta f’ kundizzjoni tajba, mhux kapaċi tittrasmetti lill-prodotti tas-sajd sustanzi perikolużu lis-saħħa umana. 3. L- ispazji ser ikunu ddiżinjati biex jiżguraw li l-ilma mħolli ma jisgħax jibqa’ f’kuntatt mal- prodotti tas-sajd. 4. Kontenituri wżati għall- immagażżinar ta’ prodotti jridu jiżguraw li l-priservazzjoni tagħhom f’ kundizzjonijiet sodisfaċenti ta’ iġjene u, b’ mod partikolari, jippermettu li l-ilma jitħalla jiskula. Meta wżati jridu jkunu kompletament nodfa. 5. Il- pontijiet tax- xogħol, l-ekwipaġġament u l- ispazji, tankijiet jew kontenituri għandhom ikunu mnaddfa kull darba li jiġu wżati. ilma għax- xorb jew ilma baħar nadif għandu jkun użat għal dan l- iskop. Diżinfettazzjoni, t-tneħħija ta’ insetti jew il-ħelsien mill-ġrieden għandu jkun imwettaq kull meta meħtieġ. 6. Prodotti għat-tindif, diżinfettanti, insettiċidi u kull sustanza potenzjalment tossika għandhom ikunu maħżuna f’ postijiet jew armarji msakkra. L-użu tagħhom ma jridx jippresenta kwalunkwe riskju ta’ kontaminazzjoni tal- prodotti tas- sajd. 7. Jekk il-prodotti tas-sajd huma ffriżati abbord, din l-operazzjoni trid tiġi mwettqa bi qbil mal- kundizzjonijiet stipulati fil- Kapitolu IV (II) I1) u (3) ta’ l- l-Anness għal din id- Direttiva 91/493/KEE. Jekk il- prodotti tas-sajd huma friżati abbord, din l-operazzjoni trid tiġi mwettqa bi qbil mal- kundizzjonijiet stipulati fil- Kapitolu IV (II) I1) u (3) ta’ l- l-Anness għal din id- Direttiva 91/493/KEE. 8. Bastimenti ekwipaġġati biex ikessħu l- prodotti tas- sajd f’ ilma baħar frisk, jew imkessħa bis-silġ (CSW) jew imkessħa b’meżżi mekkaniċi (RSW), għandhom jaderixxu mas-segwenti rekwiżiti: (a) tankijiet iridu jkunu ekwipaġġati b’ kontenut adegwat ta’ ilma baħar u stallazzjonijiet tad-dranaġġ u jridu jinkorporaw aġġeġġi biex tkun miksuba temperatura unformi fit- tankijiet; (b) t-tankijiet irid ikollhom meżżi biex jirrekordjaw it- temperatura konnessa ma sensorju ta’ temperatura pożizzjonat fis-sezzjoni tat-tank fejn it- temperatura hi l-aktar għolja; (ċ) l-operazzjoni tat- tank jew sistema ta’ kuntenituri trid tiżgura rata ta’ kesħa li tiżgura li t- taħlita ta’ ħut u ilma baħar tilħaq 3 gradi C l- iktar sitt siegħat wara li jkunu maħżuna u 0 gradi C l-aktar wara sittax-il siegħa; (d) wara kull ħatt, it-tankijiet, is-sistemi ta’ ċirkolazzjoni u kuntenituri jridu jkunu żvujtati kompletament u mnaddfa permezz ta’ ilma tax- xorb jew ilma baħar nadif. Iridu jkunu mimlija biss b’ ilma baħar nadif; (e) d- data u n- numru tat-tank jridu jkunu indikati b’ mod ċar fuq ir-rekords ta’ temperatura li jridu jkunu miżmuma disponibbli għall- kontroll ta’ l-awtoritajiet. 9. L- awtorità kompetenti għandha żżomm aġġornata għal skopijiet ta’ kontroll lista tal-bastimenti ekwipaġġati bi qbil mal-punti 7 u 8, bl- eċċezzjoni ta’ bastimenti ekwipaġġati b’kuntenituri li jistgħu jitneħħew li, mingħajr preġudizzju għal punt 5, tieni sentenza ta’ l-Anness I, mhux ingaġġati regolarment fil- priservazzjonai ta’ ħut f’ ilma mkessaħ. 10. Sidien tal-bastimenti jew ir-rappreżentanti tagħhom għandhom jieħdu l-miżuri kollha neċessarji biex jipprevjenu li persuni li għandhom ċans jikkontaminaw il-prodotti tas-sajd mill-jaħdmuhom jew jimmaneġġawhom, sakemm ikun hemm evidenza li tali persuni jistgħu jagħmluh mingħajr riskju. Il- monitoraġġ mediku ta’ rutina ta’ tali persuni għandu jkun irregolat mill- liġijiet nazzjonali viġenti fl- Istati Membri konċernati. --------------------------------------------------